
2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cuelyn Wever-Croes 


PROME MINISTER 


PROME MINISTER Y SECRETARIO DI ESTADO 
DI HULANDA A BISHITA FUNDACION CONTRA 
VIOLENCIA RELACIONAL (FCVR) 


Secretario di Estado di Hulanda Sr. Eric van den Burg ta 
haciendo un bishita cortico di trabou na Aruba relaciona cu 
e disculpanan di Hulanda riba tereno di esclavitud. Durante 
su bishita tambe, hunto cu Prome Minister Evelyn Wever- 
Croes, Secretario di Estado di Hulanda van den Burg a bishita 
Fundacion Contra Violencia Relacional (FCVR). 


Secretario di Estado di Hulanda Sr. Eric van den Burg ta encarga 
tambe cu Husticia y cu problematica di asiladonan. Pero tambe 
pa loke ta trata violencia y abuso contra hende. Den cuadro 
di esaki, Secretario di Estado van den Burg a bishita FCVR 
considerando esaki hopi importante pa e Secretario di Estado 
por tin un bista loke ya Aruba ta haciendo riba e tereno aki 
caba. E edificio di FCVR a wordo expandi danki na fondonan 
Hulandes pa e motibo aki tambe ta bon pa nan mira kico a 
wordo haci cu nan fondo. 


FCVR ta haci un trabou enormemente grandi den yuda nos 
hendenan muhe cu ta den dificultad pa nan por tin un luga safe 
y sigur unda nan por acudi pa por logra para bek riba nan pia 
den tur sentido. 


“Semper ta un placer ora cu bo bishita un fundacion cu ta 
haci asina un tremendo trabou. Claro cu den mi curason mi 
ta desea pa nunca nos mester di un fundacion asina, pero e 
realidad ta cu nos mester di dje y por conta cu e fundacion aki 
den casonan cu ta necesario”, Prome Minister Evelyn Wever- 
Croes a expresa. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


Unsell Arcade 


crusa nos caminda. 


MINISTER 


Den transcurso di e aña nos a bin 
ta desaroya loke a bira e fundeshi 
di e vision pa restructura e maneho 
di desperdicio na Aruba 


CU E 10 PRINCIPIONAN 
AKI, NOS TA 
CANANDO E CAMINDA 
PA FINALMENTE 
CERA DUMP DI 
PARKIETENBOS 


E proceso a cuminsa! 


E siman aki lo publica e blueprint pa loke ta trata e redireccion di | 
desperdicio. Esaki lo contesta e pregunta cardinal - “unda lo tira | 
sushi ora cera Parkietenbos?” 


10 PRINCIPIO PA MANEHO DI DESPERDICIO 

1. Gobierno no ta doño di bo sushi. 

2. Dump habri y kimamento den aire liber no lo ser tolera. 

3. Cera Dump di Parkietenbos ta posibel mientras ta mehora 
(infra)structura di desperdicio. 

4. Tur compania di procesa desperdicio ta bon bini den e industria. 
5. Dump controla — sanitary landfill — ta un paso den e bon 
direccion a corto plaso. 

6. Rol di gobierno lo ta pa organisa un sector robusto di desperdicio 
for di un perspectiva di cadena di balor (Value-Chain Perspective). 
7. Restructuracion di Aruba su maneho di desperdicio lo ser basa 
riba principionan duradero. 

8. Regulacion y control lo forma parti integral den e maneho di 
desperdicio. 

9. Cada persona, cas of negoshi ta (financieramente) responsabel 
pa mantencion di su area di deposita desperdicio. 

10. Aruba lo ser guia pa e "Waste Hierarchy'(UNEP, 2018) pa 
transiciona pa un economia mas circular. 


Gobierno no ta dofio di bo sushi. 


Dump habri y kimamento den aire liber 
no lo ser tolera. 


Cera Dump di Parkietenbos ta posibel 
mientras ta mehora (infra)structura di 
desperdicio. 


Tur compania di procesa desperdicio 
ta bon bini den e industria. 


Dump controla - sanitary landfill - 
ta un paso den e bon direccion a 
corto plaso. 


de D 
MANEHO DI LI 
DESPERDICIO umi mini 


Rol di gobierno lo ta pa organisa 
un sector robusto di desperdicio 
for di un perspectiva di cadena di 
balor (Value-Chain Perspective). 


Restructuracion di Aruba su maneho 
di desperdicio lo ser basa riba 
principionan duradero. 


Regulacion y control lo forma parti 
integral den e maneho di desperdicio. 


Cada persona, cas of negoshi ta (financieramente) 
responsabel pa e mantencion di su area di deposita 
desperdicio. 


Aruba lo ser guia pa e "Waste Hierarchy" pa 
transiciona pa un economia mas circular. 


Ya, 


y principalmente determinacion pa 


Aomasa Mode 

Aruba completo a demostra 
seriedad y responsabilidad, 


recupera y progresa. 


ESTADO HULANDES TA OFRECE DISCULPA PA E 
HISTORIA DI SCLAVITUD DEN PAISNAN DI REINO 


Hunto nos mester cana e caminda di sanacion y reparacion pa e daño 


cu a wordo haci 


Dialuna mainta, Minister Maduro di Cultura tabata presente 
na e evento organisa pa Representacion di Hulanda na Aruba 
(VNO) den cuadro di e disculpa cu Premier Mark Rutte a duna 
den nomber di Estado Hulandes pa e historia di Sclavitud den 
e Paisnan den Reino Hulandes y Surnam. Via un transmision 
en bibo for di Archivo Nacional na Hulanda, Minister Rutte 
a acepta, reconoce y ofrece disculpa pa e envolvimento di 
Estado Hulandes den e negoshi di sclavitud. Na Aruba, VNO a 
extende un invitacion na tur persona cu ta 'nazaten' di catibo na 
Aruba, mandatarionan, Parlamentarionan y tur otro instancia of 
persona interesa pa presencia e discurso di Premier Rutte cu 
despues a wordo sigui pa un discurso na Aruba pa e Secretario 
di Estado Eric van der Burg y un discurso di Aruba su Minister 
President Evelyn Wever-Croes. 


Discurso Premier Mark Rutte 
Den su declaracion Premier Hulandes a enfatisa cu e despensa 


ta simplemente e comienso di un capitulo nobo pasobra cu 
como Paisnan den Reino, nos no ta solamente comparti un 
pasado pero tambe un futuro, 'dus zetten we vandaag een 
komma, geen punt.' E Premier Hulandes a finalisa bisando cu 
e compromiso di Hulanda pa cu e Islanan den Reino y Surnam 
ta pa enfoka na caminda pa 1 di juli 2023 na unda ta crea 
espacio y oportunidad pa hunto cu miembro- y instancianan 
den comunidad riba iniciativanan cu un caracter social, cultural 
y educativo. 


Discurso Secretario di Estado Eric van der Burg 

Pa e ocasion aki, Aruba a ricibi bishita di Secretario di Estado 
di Husticia Eric van der Burg kende a dirigi palabra den nomber 
di Estado Hulandes na Aruba. Den su discurso, sr. van der 
Burg a conta brevemente riba e historia di sclavitud na Aruba y 
a reitera e punto di bista cu awo mas cu nunca e dialogo entre 
e Paisnan den Reino ta esencial. 

Discurso Minister President Evelyn Wever-Croes 

Minister President di Aruba, a comparti su reaccion riba e 
ponencianan di Estado Hulandes. Nos Premier a subraya 
cu e disculpa di Gobierno Hulandes y e reconocemento cu 
sclavitud tabata un crimen contra humanidad, ta un comienso. 
Minister Wever—Croes a enfatisa cu apesar cu un disculpa 
sincero semper ta bon bini, 'een welgemeend excuus is altijd 
welkom,' e no por keda na palabra so. Awo ta ora pa concretisa 
palabracionnan haci manera e.o. traha riba un guia con pa 
yega na un trayecto di restaura, recupera y reconciliacion. E 
ta importante pa cana e caminda aki pa motibo cu ainda tin 
rasgo di sclavitud den nos Pais, den Reino y su institutonan. 
Por ultimo, Minister Wever-Croes a termina su discurso 
mencionando cu e topico di sclavitud ta importante pa motibo 
cu nos antepasadonan merece di wordo reconoci y balora pa 
motibo cu nan lucha pa libertad ta refleha un caracteristica 
esencial di e historia di Aruba. Mescos cu nos Pueblo a lucha 
pa nos Status Aparte y a demostra desde 1986 cu nos ta 
un Pais chikito pero resiliente, apesar cu nos no por cambia 
historia, nos generacion tin e oportunidad unico awor pa corigi 
y haci lo corecto. 


Een welgemeend excuus is altijd bon bini 

Na opinion di Minister Maduro, dia 19 di december 2022 ta un 
fecha historico pa Reino Hulandes y pa Pais Aruba. Sclavitud 
ta un negoshi cu a trece rikesa, pero tambe hopi tristesa cu 
a keda acumula dentro di siglonan. E momento a yega cu 
despues di hopi siglo Estado Hulandes ta acepta, reconoce 
y ofrece disculpa pa e actonan haci contra humanidad di cual 
ainda despues di hopi siglo tin heridanan habri cu tin mester di 
sanacion. Ta importante pa nos ta consciente di kico tur a pasa, 
pa nos acepta cu esaki ta un parti scur di e historia comparti 
den Reino Hulandes y pa evita di haci e erornan aki contra 
humanidad cu awe ainda ta keda refleha den discriminacion 
y distincion. Hunto den Reino nos mester cana e caminda di 
sanacion y tambe reparacion pa e daño cu a wordo haci. Een 
welgemeend excuus is altijd bon bini. 


documents. thoug 
he story that 

Ban keda mantene nos fe, optimismo, 


solidaridad y dedicacion, dunando 


tolerancia, amor prohimo, 


semper e miho di nos mes! 


CENTRO DI CIUDAD MESTER BIRA UN CENTRO 


DI VIVIENDO Y GASTRONOMIA 


Durante e desvelo di e proyecto Revitalisacion di Oranjestad 
fase 1 diamars ultimo, 13 di december, Minister Geoffrey Wever 
a expresa cu despues di a papia cu tur persona, comerciante, 
chikito y grandi, cu kier a comparti nan pensamento, vision, 
deseo y preocupacion pa futuro di Caya Betico F. Croes 
y centro di Oranjestad, a yega na e conclusion cu centro di 
ciudad mester bira un centro di vivienda y gastronomia. 


Pa fase 1, a escohe pa cuminsa cu revitalisacion di e area 
di Columbustraat y Wilhelminastraat, cual lo bai ricibi un 
inversion publico cu lo translada den cambionan infrastructural 
pa embeyece e area, hace mas accesibel pa personanan 
cu limitacion, y inclui mas mata pa brinda mas fresco y 
comfortabilidad den e area publico aki, y den centro di ciudad. 


Ademas lo haci inversion den mas iluminacion di e area, y 
tambe lo crea mas terasa y areanan di recreacion. Asina aki lo 
subi e sentido di seguridad, y duna sosten na e inversionnan di 
sector priva cu ya caba a ser haci den e area. Conhuntamente 
cu sector priva ta busca pa crea e maximo impacto cu e poco 
fondo publico disponibel. 


Proximamente lo inicia cu e procedura pa Oranjestad wordo 
reconoci como un “Capital Culinario”, bou di e programa 
internacional “World Food Travel Association” y pa asina cu 
tempo logra e maximo titulo otorga pa e programa internacional 
“UNESCO City of Gastronomy”. E titulo aki lo por pone 
Oranjestad riba mapa internacional, y atrae asina clientela 
nobo y exclusivo pa nos isla. 


Fase 1 di Revitalisacion di Oranjestad ta solamente un inicio. 


Ya pa un tempo caba ta trahando ariba otro proyectonan tambe 
cu falta pa ser anuncia. Minister Geoffrey Wever kier manda 
un señal concreto y demostra cu Gobierno di Aruba kier ta 
partner cu sector priva den desaroyo. 


Crea vivienda den nos centro di ciudad ta un elemento 
importante pa logra revitalisacion di Oranjestad. Pa por duna 
contenido na e vision aki a haci e ehercicionan necesario 
pa por presenta proyectonan realistico di tal magnitud cu ta 
desemboca den un subida significante di hende den nos centro 
di ciudad. “Ora tin hende ta biba den centro di ciudad e ta crea 
fluho di hende constante cu lo ta clientela pa e comerciante 
nan den centro di ciudad”, minister Wever ta subraya. 


Finalisando su mensahe Minister a expresa di ta contento 
cu e prome paso aki pa desaroya Oranjestad den un centro 
di vivienda y gastronomia. Ta spera di por motiva comercio, 
institutonan financiero y inversionistanan local y internacional 
pa inverti den nos centro di cuidad, Oranjestad. 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


Edy Ç: 


COMPLEHO DEPORTIVO GUILLERMO PROSPERO 
TRINIDAD TA WORDO RENOBA NA 2023 


Durante conferencia di prensa, Minister Endy Croes a anuncia 
cu ta cuminsa oficialmente cu renobacion di Guillermo Prospero 
Trinidad na Dakota na februari 2023. E dos stadionnan di 
Aruba di futbol; esta Compleho Deportivo Guillermo Prospero 
Trinidad y Compleho Deportivo Frans Figaroa, ta desaproba 
desde aña 2016. E Mandatario di Deporte e indica cu e 
tribuna di Guillermo Prospero Trinidad ta un peliger den e 
momentonan aki. Di forma cu mester a cera e tribuna banda 
drechi completamente pa publico. Ta planea pa renoba e.o.: 
daknan, VIP sector, yerbe artificial y pista di atletismo. 


Campeonato di futbol Nation League di CONCACAF ta 
consisti di 2 wega, cual uno ta hunga na cas y uno ta hunga 
den exterior. Mirando e situacion critico di Guillermo Prospero 


Trinidad, e ekipo di Aruba mester bay den exterior pa hunga 
nan “home games”. Esaki ta nifica cu famia, amistad y henter 
pueblo di Aruba cu kier duna sosten na nos deportistanan na 
momento di campeonato no por haci esaki. 


Banda di esaki, Minister Endy Croes a reuni cu Arubaanse 
Voetbal Bond (AVB) pa yuda coordina un otro sitio pa 
e Campeonato di Futbol 2022-2023. Tambe, a reuni cu 
Federacion Atletiek Bond y Centro Medico Deportivo Aruba 
(CEMEDAR) pa yuda sondea un otro locacion pa e temporada 
cu e stadion ta den renobacion. Minister Endy Croes a finalisa 
bisando cu pa final di aña 2023, Aruba por tin un stadion bek 
aproba, unda cu e pueblo di Aruba por bay apoya y aprecia 
nos deportistanan di cerca. 

MINISTER ENDY CROES A PRESENCIA 
GRINCHMAS STUDENT COMPETITION Y 
SHOWCASE DI GIHAE GYMNASTICS ARUBA 


Recientemente, Minister Endy Croes a presencia e Grinchmas 
Student Competition y Showcase di Gihae Gymnastics Aruba na 
Centro Deportivo Libertador Betico Croes. Gihae Gymnastics 
Aruba ta un club di gymnasium cu ta forma parti di Federacion 
Gymnastico Arubano. Gihae Gymnastics ta consisti di: Baby 
Kangaroo, Mini Kangaroo, Kangaroo, Kangaroo Tumblers, 
Gihae Tumblers, Gihae Mini, Gihae Junior, Gihae A y Gihae 
Selectie. 


E competencia y showcase tabata organisa pa: sr. Jimmy 
Palma, National Artistic Gymnastics Team y sra. Humilce 
Casares Head coach y International Gymnastics Federation. 
Presidente di Federacion gimnastico Arubano, sra. Milly 
Bagheri-van Tright tambe tabata presente hunto cu sra. 
Soraida Boekhoudt y sr. Kenneth Vrolijk di Aruba Sport Unie. 
Minister Endy Croes ta manda un palabra di felicitacion na 
tur e studiantenan di Gihae Gymnastics Aruba cu nan bunita 
presentacion. 


NW E 


a i 

MINISTER ENDY CROES A ELABORA RIBA SU 
BIAHE DI TRABOU NA CURACAO 


Unda a trata diferente proyecto nobo y interesante pa Aruba 


PES 
SPONSORS 


Dialuna mainta durante conferencia di prensa Gobierno di 
Aruba, Minister Endy Croes a elabora riba su biahe pa Curacao 
pa coordina diferente proyecto. Na yegada na Curacao 
Minister Endy Croes tabatin entrevista na canal television 
Nos Pais Television hunto cu sra. Mavis Albertina y a dialoga 
ampliamente tocante deporte y enseñansa. Despues cu a 
termina e entrevista na Nos Pais Television, e Mandatario di 
Enseñansa y Deporte a haci un bishita oficial na Obispo Luis 
Antonio Secco y Pastor Cortez di Curacao. 


Durante e bishita nan a dialoga tocante e futuro di enseñansa. 
Banda di esaki, a reuni cu Minister di Enseñansa, Ciencia, 
Cultura y Deporte, sr. Sithree van Heydoorn. Durante e reunion 
aki a termina di coordina e Weganan Interinsulair 2023 cu ta 
panifica pa otro aña den e luna di maart y april na e islanan 
di Aruba, Boneiro y Curacao. Tambe, a bin dilanti durante e 
reunion aki cu Minister di Deporte di Curacao y Gobernador di 
San Andres lo desea di traha hunto cu Aruba den un proyecto 
deportivo nobo. E proyecto aki ta trata di un serie di baseball 
entre e islanan Curacao, San Andres y Aruba y di e forma aki 
tambe promove "hermandad". 


Fuera di esaki, Minister Endy Croes a reuni cu Minister di 
Desaroyo Econimico, Ruisandro Cijntje. Durante e reunion a 
dialoga riba topiconan manera: ecomomia y deporte. Ademas, 


Centro Comercial Sambil a tuma luga conferencia di prensa 
hunto cu sra. Mavis Albertina di Nos Pais Television, Minister 
van Heydoorn, Minister Cijntje y Federacion di Baseball di 
Curacao unda a lansa e proyecto Serie del Caribe. Un proyecto 
deportivo hopi interesante, unda cu Seleccion di Curacao lo 
participa den Serie del Caribe 2023 den e luna di februari na 
Caracas, Venezuela. Tambe, a señala cu entre 4 y 6 profesional 
di Aruba ta forma parti di e Seleccion di Curaçao y lo hunga 
bou di e bandera di Curacao. 

E canal di television Nos Pais Television di Curacao a adkiri 
oficialmente e derecho exclusivo pa transmiti wega durante e 
torneo di baseball aki. A traves di TeleAruba canal 23, pueblo 
di Aruba lo por wak tur e 32 weganan di Serie del Caribe. 
Nos Pais Television tin un total di 7 comentarista pa trasmiti e 
weganan aki, cual comentarista sr. Edson Kelly di Aruba tambe 
ta forma parti pa reforsa e transmission di e weganan. 


Por ultimo Minister di Cultura, van Heydoorn a haci un recorido 
y presenta na Minister Endy Croes e concepto con Curacao 
ta maneha Fundacion Carnaval Curaçao unda cu tur loke ta 
regarda carnaval ta bou di un solo dak. 


ON DESAROYO KARNAVAL KORSOU 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


Global Cor 


20 di December ta keda marca como un dia historico. Minister 
Glenbert Croes a firma e decreto cu ta declara cu salario minimo 
ta aumenta cu 78,05 florin. Di 1815,35 entrante 1 januari 2023 
salario minimo ta yega te na AWG 1893,40. 


E mandatario ta sumamente contento cu e decision 
aki tuma cu ta conta cu sosten absoluto di Gabinete 
Wever — Croes, un aumento cu ta conta tambe cu 
sosten di SER cu ta e instancia cu ta consisti di 
Gobierno, Sector Priva y Sector Sindical. 


Aruba a pasa den temponan hopi dificil durante 
e pandemia. Danki na Dios Tata Todopoderoso y 
e maneho visionario di Gabinete Wever Croes cu 
Aruba abin ta recuperando di un forma sorprendente 
y admirable. Esaki ta haci e aumento aki uno mas 
cu husto maske cu “nos no ta ainda unda cu nos 
mester ta pa por cumpli cu e bestaansminimum. 
Pero cu e aumento aki nos ta poco poco cerando e 
gap aki”, e mandatario ta declara. 


Durante e acto di firmamento di e decreto, e 
mandatario a repasa e desaroyo di salario minimo 
di ultimo decadanan. Durante 8 aña di Gobierno 
di MEP, di 2001 pa 2009, MEP a aumenta salario 
minimo cu un total di 431 florin. Durante Gobierno 


a Glenbert F. Croes 


di AVP, cu a goberna den añanan cu Aruba tabata den bonanza, 
AVP a aumenta salario minimo cu apenas 134 florin so, den 8 
aña di gobernacion. Desde 2017 di existencia Gabinete Wever 
Croes 1 & 2, Glenbert Croes como Minister di Labor a percura 
pa den consulta cu SER y DAO, aumenta salario minimo cu un 
total di 216,05 AWG, den apenas 5 aña di Gobernacion. 


Corectamente manera e mandataro a declara, lo sigui monitoria 
e situacion di cerca con e grado di inflacion lo continua, con 
costo di bida ta sigui aumenta, pa por empodera e homber y 
muhe cu tur dia ta lanta traha duro pa por duna su mes y su 
famia un bida husto y cu un miho porvenir. 


Minister a probecha e oportunidad pa anuncia cu DAO lo ta 
trahando durante aña 2023 riba e ‘minimum uurloon’ pues un 
minimo di salario pa ora. Otro expectativa beneficioso pa e 
clase trahado pa 2024. Cu paso lento pero sigur ta dunando 
husticia na e mama y tata di famia cu ta traha duro tur dia pa 
un miho porvenir pa nan mes y nan yiunan. 


S 


= 
—= 

TA SUBI ENTRANTE 
1 JANUARY 2023 


Salario Minimo nobo lo bira 


UN AUMENTO DI AFL 78. 

Minister Geoffrey Wever ta invita 
henter pueblo di Aruba pa 


CUMPRA LOCAL 


Shopping Nights 
Cu entretenimento en bibo di: 


December 16 | 5pm - 7pm 


Mario Chow 

Raynier Sprott 
Mtchll 

Rumba Caribena 


December 17 | 5pm - 7pm 


Stephanie 
Omar 
Raynier Sprott 
Katatumbo 


December 23 | 5pm - 7pm 


Raynier Sprott 
Karla Kings 
Mario Chow 

Rumba Caribeña 


Un colaboracion di: 


fu A hi ea 


CUMPRALOCAL x 4 har: fe lata Pralidad 


ARUBA A UNI DEN UN 
TEMPORADA DI MAS DIFICIL 7 
DEN HISTORIA DI NOS PAIS 39 258 

E POSITIVISMO DI NOS 
PUEBLO A FORTALECE NOS 

PA REESTABLECE E 
HARMONIA Y E VINCULO DI 
HERMANDAD CU SEMPER 
NOS A COMPARTI. CU E 
MESUN DETERMINACION PA 
TA POSITIVO PA HUNTO 
HIBA NOS PAIS PADILANTI, 
NOS LO LOGRA HACI DI 
2023 UN ANA YEN DI 
PROSPERIDAD Y LOGRO DI 
COSNAN GRANDI PA 
BIENESTAR DI NOS TUR. 


Feliz cfia Nebo. BENE ce 


